google/wiki40b huggingface dataset:
Stylopidae

Utseende

Hannene er spinkle, vingede insekter med forgrenede antenner, kølleformede formvinger og brede, tynne membranøse bakvinger. Hodet er kort og bredt, trekantet, med utstående fasettøyne med få fasetter (bringebær-lignende). Føttene er fire-leddete og lappete. De voksne hunnene er sekkformede og lever hele livet inne i vertens bakkropp, utenfra er de bare synlige ved at forkroppen stikker ut som små lapper mellom ryggplatene på vertens bakkropp, gjerne ved det nest bakerste leddet.

Liv og utvikling

Disse viftevingene utvikler seg som endoparasitter i årevinger (Hymenoptera), mest i bier og stikkveps. Hunnene forlater aldri verten, mens hann-larvene kryper ut når de er fullvoksne, forvandler seg til en puppe på bakken og klekkes noe senere til et vinget insekt som flyr på leting etter et insekt som er parasittert av en voksen hunn, som den parrer seg med. Uparrede hunner skiller ut feromoner som tiltrekker hannene. Siden det bare er hunnens hode og forkropp som stikker ut fra vertene, munner hennes parrings- og fødselskanal her. Hannene lever bare noen få dager. Etter parringen føder hunnen tallrike bittesmå, aktive larver som kryper rundt i vegetasjonen på jakt etter en bie eller veps. Noen arter kan feste seg til bien ved hjelp av spesielle børster, andre blir fraktet tilbake til bolet i biens mage (kro). Der kan larven bore seg inn i et av biens eller vepsens egg og begynne sitt liv som parasitt der. Den lille, aktive larven skifter hud og forandrer seg til en beinløs, sekklignende parasitt. 
En bie eller veps kan være vert for flere viftevinger av samme eller ulike kjønn.

Utbredelse

Familien er utbredt over hele Jorden bortsett fra polområdene.
St. Johanneslogen Olavslyset

St. Johanneslogen Olavslyset er en frimurerlosje i Den Norske Frimurerorden (St. Johannesloge nr. 62), som ble grunnlagt den 11. oktober 2008 i Levanger.
St Johanneslogen Nordlysets broderforening i Innherred ble stiftet den 13. oktober 1973. Den 22. april 1998 ble den, under navnet St. Johanneslogen Nordlysets deputasjonsloge i Innherred opphøyd til deputasjonsloge underlagt St. Johanneslogen Nordlyset.
Xingtai (Xingtai)

Xingtai (kinesisk: 邢台县; pinyin: Xíngtái Xiàn) er et fylke i provinsen Hebei i Folkerepublikken Kina. Det ligger under byprefekturet Xingtai.
Fylket hadde 458 940 innbyggere i 1999.
Epitaph Records

Epitaph Records er et amerikansk plateselskap som holder til i Hollywood, California, eid av Bad Religion gitarist Brett Gurewitz. Selskapet var opprinnelig "just a logo and a P.O. box", dannet i 1980 med hensikt å selge Bad Religion-plater, men har senere utviklet seg til å bli et stort, selvstendig plateselskap. Gurewitz tok navnet fra en King Crimson-sang med samme navn. Gjennom 1980- og 90-tallet var de fleste bandene som var signert til Epitaph punk rockband, mens de som er signert der nå er for det meste alternativ rockband.
Eugen Dühring

Liv og verk

Dühring ble født i Berlin, da hovedstaden i kongedømmet Prøyssen. Etter juridisk utdannelse praktiserte han som advokat frem til 1859. En øyensykdom som til slutt forårsaket total blindhet, gjorde at han tok opp de studier som nå forbindes med hans navn. I 1864 ble han dosent ved universitetet i Berlin, men som en konsekvens av en krangel med professoriate ble han fratatt sin rettighet til å undervise i 1874.
Blant hans arbeider finner vi «Kapital und Arbeid» (1865), «Der Wert des Lebens» (1865), «Naturliche Dialektik» (1865), «Kritische Geschichte der Philosophie» (1869), «Kritische Geschichte der allgemeinen Principien der Mechanik» (1872), «Kursus der National und Sozialokonomie» (1873) (en av hans vikigste verker), «Kursus der Philosophie» (1875), «Logik und Wissenschaftstheorie» (1878) og «Der Ersatz der Religion durch Vollkommeneres» (1883). Han publiserte også «Die Judenfrage als Frage der Racenschaedlichkeit» (1881) og andre antisemittiske publikasjoner.
Han offentliggjorde sin selvbiografi i 1882 under tittelen «Sache, Leben und Feinde». Hans filosofi hevder han med ettertrykk å være virkelighetens filosofi. Han er voldsom i sin avvisning av religion. Hans substitutt for religion er en doktrine som på mange områder er lik Comte og Feuerbachs tanker.
Dührings økonomiske syn er sagt å stamme først og fremst fra Friedrich List, en foreleser ved universitetet i Berlin. Han hevdet at Lists syn representerte det første virkelige fremskritt i økonomi siden publiseringen av The Wealth of Nations. På andre felt - særlig når det gjaldt holdninger til jøder - hadde de to menn ulikt syn.

Ideer

Dührings meninger forandret seg svært etter hans første arbeider. Hans tidlige arbeid, «Natürliche Dialektik», er fullstendig i ånden til den kritiske filosofi. Senere beveger han seg mot positivismen og avviser Kants skille mellom fenomen og noumenon. Han hevder at vårt intellekt er i stand til å fatte hele virkeligheten. Dette skyldes at universet er én virkelighet, én materie. Men denne materien er ikke, etter Dührings syn, det som vanligvis forståes med ordet, men i en dypere betydning all bevisst og fysisk eksistens. Derfor er lovene for eksistens de samme som lovene for tanken. I dette idealistiske systemet finner Dühring rom for teleologi. Naturens mål, sier han, er produksjonen av en rase med bevisste vesener. På grunn av denne troen på teleologi blir han ikke avskrekket av smertens problem. Som en konsekvent optimist hevder han at smerte eksisterer for å bringe glede inn i bevisst forløsning.
I etikken følger han Comte, i politiske filosofi står han for en etisk kommunisme og angriper darwinismens prinsipp om kampen for tilværelsen. I økonomi er han best kjent for sin fremhevning av den amerikanske forfattren H.C Carey. Han var tiltrukket av dennes verditeori og hans doktrine om nasjonal politisk økonomi. Dühring idealiserte Fredrik den store og avviste jøder, grekere og kosmopolitten Goethe. Hans skrivning har blitt karakterisert «som klar og skarp, men skjemmet av arroganse og sinne, feil som kan tilskrives hans fysiske problemer». ”
Stefan VII

Biografi

Stefan var født i Roma, og sønn av en mann ved navn Teudemund. Ved et eller annet tidspunkt ble han kardinalprest med St. Anastasia som titulus. Han ble valgt, trolig håndplukket av Marozia fra Tusculum som var Romas ubestridte herskerinne, som en mellominstans innen hennes sønn Johannes ville være gammel nok til å innta Den hellige stolen.
Stefans pontifikat faller sammen med den perioden i pavedømmets historie da adelen i Romas omgivelser forvandlet Den hellige stolen til et underbruk av deres verdslige makt, den såkalte Saeculum obscurum eller pornokratiet. Veldig lite er kjent om Stefans pontifikat, annet enn at han ga privilegier til noen religiøse virksomheter i Frankrike og Italia. Han ble kanskje henrettet som mange andre paver i denne perioden.
Stefan er begravd i Peterskirken.
Nicolai Benjamin Møller

Utdannelse

Han var sønn av Hans Elonardus Møller (1780–1860) og Inger Aall (1774-1856), søster til godseier og eidsvollsmann Jacob Aall. I 1820 ble han student, tok i 1824 Bergembedsexamen for deretter å gjennomgå praktiske kurs ved Kongsberg Sølvverk. Med offentlig støtte fortsatte han sine bergvitenskapelige studier i Berlin og Freiburg, hvoretter han for sin utdannelses skyld, reiste rundt i flere europeiske land.

Bestyrer og bergmester

Etter hjemkomsten, ble han i 1826 ansatt som bestyrer av Snarums Koboltverk. I 1828 ble han likeledes bestyrer av Ulefos Jernværk, senere også i en kort periode medeier. I 1836 ble han konstituert som Geschworner og Markscheider ved Kongsberg Sølvverk, hvoretter han i 1840 ble medlem av direksjonen. I 1853 ble han utnevnt til bergmester i søndenfjeldske Bergdistrikt.
Møller var også stortingsrepresentant for Kongsberg i årene 1842–44. Han er gravlagt på Seminarkirkegården ved Kongsberg kirke, der flere sølvverksdirektører er gravlagt.
Yuzhong (Chongqing)

Yuzhong (kinesisk: 渝中区; pinyin: Yúzhōng Qū) er et distrikt i den subprovinsielle by Chongqing i Folkerepublikken Kina. Det er Chongqings politiske, økonomiske og kulturelle sentrum.
Distriktet utgjør en halvøy nær ved der elvene Yangzi og Jialing flyter sammen. Arealet er på de 23,71 km², og høyden over havet er på mellom 160 og 379 m.
Befolkningen i 1999 var på rundt 600 000 innbyggere.
Distriktet er omgitt av elvevann på tre kanter. Den trange plassen og alle høydene og det forhold at det er Chongqings sentrale forretningsdistrikt har bidratt til at tettheten av svært høye skyskrapere er stor.
De såkalte HuGuang Hiuguan i Chongqing preger også distriktet.
Fangene på fortet

2011

I versjonen som ble spilt inn i 2010, og vist i 2011 er det innført to konkurrerende lag. Det meste av programmet består av lagenes forsøk på å samle tilsammen syv nøkler. Flere av øvelsene er individuelle, men i en del øvelser er det duell mellom de to lagene om en nøkkel. Spillere kan fortsatt bli fanget i cellene om de ikke kommer ut i tide, dette resulterer i at motstanderlaget får en gratisnøkkel. Ledetråder for løsningsordet er fjernet, selv om noen av de tidligere ledetrådøvelsene er beholdt slik at man spiller om to nøkler. I stedet for ledetråder får lagene et (enkelt) spørsmål hvis svar skal staves ut på brettet i tigergården. Dersom et lag ikke klarte å samle opp syv nøkler ilegges de straffetid, for hver nøkkel i manko må et av lagets spillere bli stående i 30 sekunder før de kan bli med på pengeinnsamlingen. Det laget som samler mest penger vinner.
På høsten ble det gjort en rekke endringer. Dersom man ikke kom seg ut i tide, ble man satt i fengsel og måtte ofre nøkler for å få personen ut. I tillegg trenger man kun 5 nøkler for å komme inn i skattekammeret, og de må finne et løsningsord som passer til tre ord. Kun 1 lag (det med flest nøkler) får samle, men dersom vinnerlaget ikke finner ordet, får det andre laget prøve seg.

Internasjonalt

Serien er internasjonal og bygger i hovedsak på en fransk serie som hadde tittelen Fort Boyard. Det eksisterer også en svensk og dansk versjon.
End of the World (sang)

«The End of the World» er en amerikansk popsang med melodi av Arthur Kent og tekst av Sylvia Dee, som ble gjort kjent av Skeeter Davis.  Dee skrev også teksten til «Too Young» med Nat King Cole.
Singlen med Skeeter Davis ble utgitt av RCA Records i desember 1962. Platens produsent var Chet Atkins.
Coverversjoner av sangen har blitt spilt inn på albumer med artister som Eddy Arnold, Carola, the Carpenters,  Agnetha Fältskog,  Herman's Hermits, Brenda Lee, Loretta Lynn, Johnny Mathis, John Cougar Mellencamp, Patti Page, Nancy Sinatra, Twiggy, Bobby Vinton samt Dottie West.
Jan Høiland med Ejes orkester utgav sangen på singlen Polydor NH 66787 i 1966.
Sonia utgav den på single i 1990.

Norske versjoner

Andreas Diesen og Tore Ryen, Ivar Hovden samt Marit Vollen har skrevet norske tekster. I Diesens og Ryens norske versjon bærer den tittelen «Du sa farvel». I Hovdens norske versjon bærer den tittelen «En dag i april». Vollens norske versjon heter «Vår eneste jord».

Listeplasseringer

Davis' versjon kom på den britiske singelisten 16. mars 1963 og lå der i tretten uker med nummer atten som høyeste plassering.
Singlen med Skeeter Davis nådde sin største suksess i mars 1963, da den kom på en andreplass på den amerikanske Billboard Hot Country Singles-listen, en andreplass på Billboard Hot 100-listen (Davis var countrysanger og platen var en crossovermusikk-suksess) samt en førsteplass på Billboard Middle-Road Singles-listen.
«The End of the World» lå også på en fjerdeplass på Billboard Hot R&B Sides-listen, noe som gjorde Davis til én av de få hvite kvinnelige sangerne som har oppnådd en Top 10-plassering på denne listen.
At Davis oppnådde Top 10-plasseringer på fire lister, har aldri blitt kopiert av andre kvinnelige artister i Billboards historie.
Sonia Evans' versjon kom på den britiske singlelisten 25. august 1990 og lå der i atten uker med nummer syv som høyeste plassering. Platen var utgitt på Chrysalis Records. Den var produsert av Stock Aitken Waterman.
MEDLINE

MEDLINE er en omfattende database, som inneholder litteratur-data innen helsefag og biomedisinsk forskning. Den dekker primært medisin, sykepleie, odontologi og veterinærmedisin, men dekker også omfattende områder innen biologi, inklusive temaer som ikke har noen direkte relasjon til de ovennevnte disipliner. Totalt finnes det p.t. (2005) ca. 14. millioner artikkelreferanser i databasen, som er gjort tilgjengelig i PubMed via søkemotoren Entrez.
Hans Geiger

Johannes ("Hans") Wilhelm Geiger (født 30. september 1882 i Neustadt an der Weinstraße, død 24. september 1945 i Potsdam) var en tysk fysiker. Han er best kjent på grunn av geigertelleren som han og kollegaen Walther Müller utviklet.
Etter å ha studert under Ernest Rutherford, vendte Geiger tilbake til Tyskland, der han snart fikk ledende akademiske stillinger. Han var en av de mest aktive blant de ledende tyske fysikere som støttet Adolf Hitlers vei til makten. Geiger vendte seg mot sine jødiske kolleger, også de som i sin tid hadde hjulpet ham, og så ut til å ha glede av det når han kunne avvise deres bønn om hjelp til å få stillinger i utlandet.
Fuglehjelpen

Fuglehjelpen er en ideell organisasjon som tar hånd om fugler som er skadet og f. eks. ville fugler og burfugler som har rømt.
Fuglehjelpen er en frivillig forening med flere 100 medlemmer. Foreningen har inngått avtale med syv private veterinærer om gratis hjelp til nødstedte fugler; herunder spjelking av vingebrudd eller benbrudd, forgiftninger og andre indre skader. Etter rehabilitering i Røyken kommune (Slemmestad / Bødalen) slippes fuglene igjen ut i frihet.
Yamamoto Tatsuo

Bakgrunn

Yamamoto ble født som den yngste sønnen inn i en gammel samurai familie. Etter Meijirestaurasjonen, i en alder av 19 år flyttet han til Osaka, og i en alder av 22 år flyttet han videre til Tokyo, der han studerte.

Karriere

Han returnerte senere til universitetet i Osaka som professor og lærer, og i den unge alder av bare 26 år ble utnevnt til rektor ved det samme universitetet. 
Yamamoto ble ansatt i Bank of Japan i 1890, og i 1895 ble han utnevnt til formann i Yokohama Bank. I april 1896, for å gjøre seg noe bedre kjent med forskjellige problemstillinger knyttet til gullstandarden, reiste han til Storbritannia og kort tid senere ble han utnevnt som medlem av styret i Bank of Japan.
I løpet av Yamamotos tid som medlem av Bank of Japan, opplevde han at den japanske økonomien ble utsatt for kriser knyttet til valutaforhold og standarder på gull og sølv. Imidlertid var hans aller største bekymring de økende budsjettunderskuddene som ble bestemt av den japanske regjeringen. Som leder for Bank of Japan, nektet Yamamoto å gi etter for politisk press fra den japanske regjeringen, til å endre hans finanspolitikk. 
Da stort politisk press ble brukt mot Yamamotos underordnede, som forårsaket at 11 toppledere i banken hans gikk av i protest, brukte Yamamoto denne anledningen til å fylle de tomme stillingene med hans egne trofaste støttespillere. Yamamoto`s handlinger var avgjørende for å i fremtiden bevare uavhengigheten til Bank of Japan fra politikken. 
I 1911, besluttet daværende statsminister Saionji Kinmochi at han trengte en ekspert innen finans og økonomi til å reformere det japanske finansdepartementet i hans andre periode i regjeringen, og han utnevnte Yamamoto til å bli hans neste finansminister. Dette var første gang at en forretningsmann hadde blitt valgt til å lede en så fremtredende ministerpost, og dette valget satte en presedens for senere valg av bedriftsledere til å lede departementer som hadde fokus på økonomi eller finans. 
Yamamoto var som finansminister sterkt imot den keiserlige japanske hærens stadige krav om ytterligere finansiering for å støtte en økning i antall infanteridivisjoner. Yamamoto sluttet seg til det politiske partiet Rikken Seiyukai. Yamamoto ble håndplukket til en ministerpost i det japanske landbruks-og handelsdepartementet i den første administrasjonen til Yamamoto Gonnohyōe. 
Yamamoto tilbrakte også tiden innenfor landbruks-og handelsdepartementet i de  påfølgende administrasjonene til Hara og Takahashi 1918 til 1922. I 1925 ble Yamamoto medlem av det nylig etablerte partiet Seiyu Hontō, sammen med blant andre Hatoyama Ichiro, men dette partiet klarte ikke å få bred folkelig støtte i ryggen og partiet ble snart slått sammen med et annet politisk parti for å danne Rikken Minseitō. 
Men, Yamamoto fant seg ekskludert fra de høyeste gradene av partiledelsen fordi han var et tidligere medlem av et rivaliserende parti. Han fortsatte å inneha forskjellige ministerposter i de påfølgende administrasjoner frem til oppløsningen av etterkrigstidens grunnlov i Japan, og han døde i november 1947, da han var 91 år gammel.
Niels Högel

Bakgrunn

Niels Högels far var sykepleier og hans mor advokatassistent. Etter realskole utdannet Högel seg til sykepleier og deretter akuttsykepleier. Högel arbeidet fra 1999 til 2002 på sykehuset i Oldenburg og fra 2002 til 2005 på intensivavdelingen til sykehuset i Delmenhorst.

Drapene

Högel drepte ifølge tiltalen ofte flere ganger om dagen. Det skjedde blant annet ved at han ga pasientene sprøyter med Ajmalin, et antiarytmikum som ved Högels bruk skadet sirkulasjonssystemet.  Högel drepte til alle døgnets tider. Det kunne skje straks etter at en pasient kom inn til avdelingen, eller noen dager senere. Ofrene var fra 34 til 96 år gamle. Etterforskerne gikk ut fra at det dreide seg om mer enn 100 ofre. I en rekke tilfeller var imidlertid ofrene kremert og det gjorde det umulig å lete etter spor av medikamenter.

Mulige tjenesteforsømmelser

Per 2019 etterforskes tilsammen ni ansatte ved klinikkene i Oldenburg og Delmenhorst for mulige tjenesteforsømmelser som kan ha ført til at Högel ikke ble oppdaget tidligere. Dommeren i Högelsaken uttalte i dommen også kritikk av forklaringene til de ansatte ved Oldenburg-sykehuset. Dommer Bührmann bemerket at forklaringene var påfallende uvillige og fremsto som bemerkelsesverdig konforme. Det var i 2019 innledet etterforskning av mulig falsk forklaring fra sykehusansatte i saken.
Rhopalizus

Utseende

Middelsstore, avlange, metallisk fargede trebukker.

Levevis

Larvene utvikler seg i ved av løvtrær.

Utbredelse

Slekten er utbredt i tropisk Afrika.
USA-mesterskapet i friidrett 2017

USA-mesterskapet i friidrett 2017 (2017 USATF Outdoor Track & Field Championships) ble arrangert fra 22. til 25. juni 2017, på Hornet Stadium ved California State University i Sacramento i California. 
Mesterskapet er kvalifisering til bl.a. VM i friidrett 2017, der de tre beste utøverne i hver øvelse kan bli tatt ut, gitt at de oppfyller kvalifiseringskravene til VM. Dersom en utøver som kommer på topp 3 i USA-mesterskapet uansett er kvalifisert fordi de er regjerende verdensmester eller Diamond League-vinner, kan den som kommer på fjerdeplass i øvelsen også delta i VM, slik at USA da kan stille med fire deltakere i denne øvelsen.

Herrer

Fargekode:      Ikke tatt ut til VM enda, fordi de ikke har greid kvalifiseringskravet. Disse utøverne kan fortsatt kvalifisere seg til VM fram til fristen 23. juli..

Kvinner

Fargekode:      Ikke tatt ut til VM enda, fordi de ikke har greid kvalifiseringskravet. Disse utøverne kan fortsatt kvalifisere seg til VM fram til fristen 25. juli..
Tårstad

Tårstad er ei bygd i Evenes kommune i Nordland. Den ligger på nordsida av Ofotfjorden, mellom Skarsfjellet i vest og Tårstadelvas munning i øst. Tre kilometer nordøst for bygda ligger Harstad/Narvik lufthavn, Evenes. Fv721 går gjennom bygda. Tårstad har en båthavn med rundt 40 båtplasser.
Rundt 2,5 kilometer nord for Tårstad ligger grotten «Trollkirka» (eller «Trollkjerka»), som er over to kilometer lang.
Skyddsvakt

Skyddsvakt er i Sverige personell som har til oppgave å beskytte et skyddsobjekt.
For å bli skyddsvakt kreves godkjennelse. Den som utnevnes til skyddsvakt skal være godkjent av länsstyrelsen i det länet der han eller hun er bosatt. Militært personell som utnevnes til skyddsvakt skal i stedet være godkjent av Försvarsmakten
For å bli skyddsvakt kreves opplæring med teoretiske og praktiske prøver. 
En godkjennelse som skyddsvakt skal gjelde for en bestemt tid, høyst fem år, og skal angi ansettelse eller oppdrag hos en viss arbeids- eller oppdragsgiver eller tjenestegjøring ved visse skyddsobjekter.
En skyddsvakt skal bære klær eller tjenstebevis som gjør at det klart fremgår at personen tjenstegjør som skyddsvakt. En skyddsvakt skal under tjenstegjøring medføre bevis om godkjennelse.
Skyddsvakter innen Försvarsmakten skal være bevæpnet med håndvåpen samt iblant også med batong og håndjern.
En sivil skyddsvakt, det vil si en skyddsvakt ansatt av et privat vekterselskap som for eksempel Svensk Bevakningstjänst, Securitas eller G4S, er utrustet med batong samt håndjern, og ved særskilte steder også pistol.
Pantolasius

Utseende

Små (3,6 - 3,8 millimeter), pæreformede, hvelvede biller, rødbrune, nokså blanke og hårete. Oversiden er kledt med lange, oppstående hår. Undersiden av de tre innerste fotleddene har "puter" av korte, butte, gule børster.

Levevis

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

Utbredelse

Slekten er utbredt på Sumatra.
Reaktor (selskap)

Reaktor er et konsulentselskap med over 170 rådgivere. Selskapet ble etablert i Bergen i 1995. Senere ble kontorer i Oslo (2005), Stockholm (1. februar 2008) og Stavanger (1. april 2011) etablert. Selskapet ble kjøpt opp av Know IT i mai 2010.
Som grunnleggende filosofi tilstreber konsernet at alle leveranser skal preges av selskapets viktigste kompetanse; markedsorientert forretningsutvikling. Til selskapets kunder over store deler av Norden leveres det et bredt spekter av tjenester – med hovedvekt på systemutvikling- og implementering, CRM, portalløsninger, samt merkevarebygging og markedskommunikasjon. Selskapet har et strategisk fokus på bank og finans.
Linjiang

Linjiang (kinesisk: 临江; pinyin: Línjiāng) er et byfylke i provinsen Jilin i Folkerepublikken Kina. Det ligger i byprefekturet Baishan.
Befolkningen var på 187 927 innbyggere i 1999.

Kulturminner

Kobbersmiene i Baoshan og Liudaogou (Baoshan – Liudaogou ye tong yizhi, 宝山—六道沟冶铜遗址) fra Goguryeotiden til Bohairiket så vel som hovedkvarteret i slaget ved Linjiang (Sibao Linjiang zhanyi zhihuibu jiuzhi, 四保临江战役指挥部旧址) er oppførte på Folkerepublikken Kinas liste over kulturminner.
Ayman Ashraf

Landslaget

30. august 2016 fikk han sin første landskamp for Egypt mot Guinea.
Han ble tatt ut i Egypts tropp til VM i fotball 2018 i Russland.
Saltens Bilruter

Saltens Bilruter (SB) ble etablert som rutebilselskap i 1937 med hovedkontor i Bodø. Per i dag fungerer selskapet som et holdingselskap, med økonomitjenester og administrasjon for sine datterselskaper.
Største eier er Bodø kommune med 40,6 % av aksjene, nest største eier er DNB med 16,5%.

Tidlig utvikling

SB var med å etablere Nord-Norge-Bussen i 1941. I alle år hadde selskapet personrutetrafikken Bodø-Fauske-Narvik på deling (50/50) med Ofotens Bilruter.
John Bodkin Adams

Livet

Adams ble født i Randalstown, Nord-Irland. Han var medlem i Plymouth Brethren, en kristen trosretning.
I 1922 flyttet han til Eastbourne, England, og ble allmennpraktiker. Han ble i 1957 tiltalt for mordet på en pasient, men ble frifunnet. Likevel holdt mistanken seg mot ham, og det er blitt hevdet at mer enn 160 av hans pasienter døde under mystiske omstendigheter. Flere av disse var eldre damer som hadde testamentert legen hele eller deler av det de etterlot seg.

Adams i TV

The Good Doctor Bodkin Adams – en TV-film, 1986

Se likeledes

Harold Shipman – britisk lege, seriemordere.
Gorgyra

Utseende

Små til middelsstore (vingespenn 20-30 millimeter), brune smygere med forholdsvis smale vinger. Oversiden kan være brun med lyse flekker, eller brun og oransje, undersiden noe lysere med mer markerte tegninger.

Levevis

Larvene lever på gress.

Utbredelse

Slekten er utbredt i Afrika, mest i de sentrale delene.